ΓΡΑΠΤΗ ΕΡΩΤΗΣΗ E-3968/00

υποβολή: Malcolm Harbour (PPE-DE) προς την Επιτροπή

(20 Δεκεμβρίου 2000)

Θέμα: Φορολογικά κίνητρα για αυτοκίνητα χαμηλής κατανάλωσης

Η νέα γενεά των φιλικών προς το περιβάλλον οχημάτων, που χρησιμοποιείβριδική τεχνολογία, διατίθεται τώρα στο εμπόριο. Θα μπορούσε άραγε η Επιτροπή να επιβεβαιώσει κατά πόσον τα κράτη μέλη μπορούν ελεύθερα να επιβάλλουν χαμηλότερα ποσοστά ΦΠΑ ή να προσφέρουν άλλα φορολογικά κίνητρα προκειμένου να ενθαρρύνονται οι καταναλωτές να αγοράζουν τέτοια οχήματα, έχοντας κατά νου το αρχικόψηλότερο κόστος τους έναντι των συμβατικών αυτοκινήτων;

Απάντηση του κ. Bolkestein εξ ονόματος της Επιτροπής

(20 Φεβρουαρίου 2001)

Η ισχύουσα νομοθεσία στον τομέα του ΦΠΑ δεν επιτρέπει την εφαρμογή μειωμένου συντελεστή στα εν λόγω οχήματα, δεδομένου ότι η εφαρμογή ενός τέτοιου μειωμένου συντελεστή περιορίζεται στα αγαθά που αναφέρονται ρητά στην οδηγία, στα οποία δεν περιλαμβάνονται τα συγκεκριμένα οχήματα. Ωστόσο, στο πλαίσιο της νέας στρατηγικής ΦΠΑ(1), προβλέπεται μεσοπρόθεσμα η αναθεώρηση και ο εξορθολογισμός των κανόνων και των εφαρμοζόμενων παρεκκλίσεων κατά τον καθορισμό των μειωμένων συντελεστών ΦΠΑ. Στο πλαίσιο αυτό, θα δοθεί ιδιαίτερη προσοχή στο θέμα της χρήσης των μειωμένων συντελεστών ΦΠΑ κατά την εφαρμογή των διαφόρων κοινοτικών πολιτικών (παραδείγματος χάρη, με σκοπό την προαγωγή της προστασίας του περιβάλλοντος, της προώθησης της απασχόλησης κλπ mldr).

Ορισμένα κράτη μέλη εφαρμόζουν φορολογικές ελαφρύνσεις, κυρίως για τη νέα γενεά των φιλικών προς το περιβάλλον οχημάτων,πό μορφή διαφοροποίησης των τελών καταχώρησης ή κυκλοφορίας. Οι εθνικές νομοθεσίες πρέπει βεβαίως να τηρούν τις διατάξεις της συνθήκης ΕΚ και κυρίως την αρχή της μη διακριτικής μεταχείρισης. Η κοινοτική νομοθεσία(2) που διέπει τις απαιτήσεις σχετικά με τις εκπομπές για διάφορους τύπους οχημάτων με κινητήρα (επιβατηγά οχήματα, βαρέα επαγγελματικά οχήματα) καθορίζει τους όρους βάσει των οποίων τα κράτη μέλη δύνανται να χορηγούν φορολογικά κίνητρα σε περισσότερο προηγμένα από περιβαλλοντικής απόψεως οχήματα και σε οχήματα που πληρούν εκ των προτέρων τα μελλοντικάποχρεωτικά πρότυπα όσον αφορά τις εκπομπές. Η οδηγία (ΕΚ) αριθ. 1999/96 εισάγει επίσης την έννοια των περισσότερο φιλικών προς το περιβάλλον οχημάτων (EEV), προκειμένου να προωθήσει τεχνολογίες πουπερβαίνουν τα μελλοντικάποχρεωτικά πρότυπα. Η Επιτροπή ερευνά, επί του παρόντος, τη δυνατότητα είτε να διευρύνει το πεδίο εφαρμογής του καθεστώτος των EEV είτε να αναπτύξει παρεμφερές καθεστώς για να καλύψει τα επιβατηγά οχήματα.

Η Επιτροπή, έχοντας επίγνωση της σημασίας αυτού του θέματος, προτίθεται να εκδώσει πριν από το τέλος του τρέχοντος έτους ανακοίνωση σχετική με τη φορολογία των οχημάτων με κινητήρα στην Κοινότητα, έχοντας ως στόχο την έναρξη των συζητήσεων για τις δράσεις που είναι δυνατόν να προβλεφθούν σε εθνικό και κοινοτικό επίπεδο, λαμβάνονταςπόψη τις δεσμεύσεις και τους στόχους της Κοινότητας στους διαφόρους τομείς συμπεριλαμβανομένου του περιβαλλοντικού τομέα.

(1) COM(2000)348 τελικό (δεν έχει δημοσιευτεί αλλά διατίθεται σε ηλεκτρονική μορφή στην ακόλουθη διεύθυνση: http://europa.eu.int/comm/taxation_customs/french/publications/official_doc/com/com_fr.htm).

(2) Οδηγία 98/69/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με τα μέτρα που πρέπει να ληφθούν κατά της ατμοσφαιρικής ρύπανσης από τις εκπομπές των οχημάτων με κινητήρα και με την τροποποίηση της οδηγίας 70/220/ΕΟΚ- ΕΕ L 350 της 28.12.1998, και οδηγία 1999/96/ΕΚ του Ευρωπαϊκού Κοινοβουλίου και του Συμβουλίου της 13ης Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίου και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και χρησιμοποιούνται σε οχήματα, και σχετικά με την τροποποίηση της οδηγίας 88/77/ΕΟΚ του Συμβουλίου ΕΕ L 44 της 16.2.2000.